ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL PRITARIMO BENDRADARBIAVIMO SUTARTIES SU KLAIPĖDOS RAJONO SAVIVALDYBE DĖL VIEŠOJO SUSISIEKIMO MARŠRUTO KLAIPĖDA–PRIEKULĖ–VENTĖ ORGANIZAVIMO PASIRAŠYMO“ PROJEKTO

2023 m. gegužės 9 d.
Šilutė

	1. Parengto projekto tikslai ir uždaviniai.
            Kintų miestelio, Ventės, Sakūčių ir kitų aplinkinių kaimų gyventojai neturi susisiekimo viešuoju transportu nei su Priekule, nei su Klaipėda. Klaipėdos rajono savivaldybė, ieškodama galimybės išspręsti gyventojų susisiekimo viešuoju transportu klausimą, pasiūlė Šilutės savivaldybės administracijai organizuoti bendrą maršrutą Klaipėda–Priekulė–Ventė.

	

	2. Kaip šiuo metu yra sureguliuoti projekte aptarti klausimai.

	  Šiuo metu Šilutės rajono savivaldybė viešojo transporto klausimais nebendradarbiauja su Klaipėdos rajono savivaldybe ir neturi bendrų maršrutų.

	3. Kokių pozityvių rezultatų laukiama.

	Siūloma Šilutės rajono ir Klaipėdos rajono savivaldybėms pasirašyti bendradarbiavimo sutartį dėl maršruto organizavimo ir kartu pasidalinti atsiradusias išlaidas. Išlaidos, atsiradusios dėl maršruto Klaipėda–Priekulė–Ventė aptarnavimo tarp Šilutės ir Klaipėdos rajonų savivaldybių dalijamos proporcingai atsižvelgiant į ridą, tenkančią kiekvienai savivaldybei. Maršrute Klaipėda–Priekulė–Kintai – 30 procentų išlaidų, maršrute Klaipėda–Priekulė–Ventė – 44 procentai. Kintų miestelio, Ventės ir Sakūčių kaimų gyventojai turės galimybę viešuoju transportu pasiekti Priekulę ir Klaipėdą.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo atlikti nereikia. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.

	Kintų miestelio, Ventės, Sakūčių ir aplinkinių kaimų bendruomenės pritaria pateiktam maršrutui.
Maršrutas būtų finansuojamas iš savivaldybės biudžeto. VšĮ „Klaipėdos keleivinis transportas“ skaičiavimu, maršruto sąnaudos per metus sudarytų apie 132 000 eurų. Maršruto išlaidos skaičiuotos tvarkaraščiui, kai važiuojama 5 kartus per dieną darbo dienomis ir 2 kartus per dieną šeštadieniais ir sekmadieniais. Maršruto rida per metus susidarytų apie 100 000 km.

	8. Projekto autorius ar autorių grupė.

	Irmantas Narevičius, Ūkio skyriaus vyriausiasis specialistas.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Bendradarbiavimo sutartis su Klaipėdos rajono savivaldybe dėl viešojo susisiekimo maršruto Klaipėda–Priekulė–Ventė.

	10. Kiti,  autorių nuomone,  reikalingi pagrindimai ir paaiškinimai.

	

	Nėra.

